31984D0375
L 196/53
JURNALUL OFÍCIAL AL UNIUNII EUROPENE
DECIZIA COMISIEI
din 5 iulie 1984
de modificare a Deciziei 83/471/CEE privind Comitetul comunitar de inspecție a aplicării grilei de clasificare pentru carcasele de bovine adulte
(84/375/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1208/81 al Consiliului din 28 aprilie 1981 de stabilire a unei grile comunitare de clasificare a carcaselor de bovine adulte (1), în special articolul 5 al patrulea paragraf,
întrucât Decizia 83/471/CEE a Comisiei (2) a stabilit normele de aplicare a verificărilor la fața locului efectuate de Comitetul comunitar de inspecție prevăzut la articolul 5 din Regulamentul (CEE) nr. 1208/81;
întrucât, prin Regulamentul (CEE) nr. 869/84 (3), Consiliul a decis, pentru o perioadă experimentală de trei ani, aplicarea unor măsuri de intervenție pe baza grilei comunitare de clasificare stabilite de Regulamentul (CEE) nr. 1208/81; întrucât trebuie extins domeniul de aplicare a verificărilor efectuate de Comitetul de inspecție, astfel încât să acopere totodată clasificarea, identificarea și marcarea produselor care fac obiectul măsurilor de intervenție; întrucât, în consecință, trebuie modificată Decizia 83/471/CEE,
ADOPTĂ PREZENTA DECIZIE:
Articolul 1
Decizia 83/471/CEE se modifică după cum urmează:
1.
Articolul 1 se înlocuiește cu următorul text:
„Articolul 1
Comitetul de inspecție comunitar prevăzut la articolul 5 din Regulamentul (CEE) nr. 1208/81, denumit în continuare «comitetul», este responsabil cu efectuarea verificărilor la fața locului în ceea privește:
(a)
aplicarea dispozițiilor privind grila comunitară de clasificare a carcaselor de bovine adulte;
(b)
înregistrarea prețurilor pieței în conformitate cu grila menționată;
(c)
clasificarea, identificarea și marcarea produselor în cadrul măsurilor de intervenție prevăzute la articolul 5 din Regulamentul (CEE) nr. 805/68.”;
2.
La articolul 3, alineatul (1) se înlocuiește cu următorul text:
„(1) Verificările se efectuează în abatoare, piețe de carne, centre de intervenție, centre de cotare și de servicii centrale și regionale competente pentru aplicarea dispozițiilor prevăzute la articolul 1.”
Articolul 2
Prezenta decizie se adresează statelor membre.
Adoptată la Bruxelles, 5 iulie 1984.